Angliával került egy csoportba az Eb-címvédõ
A portugál fõvárosban elkészítették a jövõ évi labdarúgó Európa-bajnokság 16 fõs mezõnyének csoportbeosztását. A sorsolás érdekessége, hogy ismét egy csoportba került a selejtezõn már megmérkõzõ Hollandia és Csehország, egymás ellen lép pályára két skandináv (Svédország, Dánia) és két ibériai együttes (Spanyolország, Portugália), míg a címvédõ franciák Angliával meccselhetnek.
A 2004-es labdarúgó Európa-bajnokság csoportbeosztása
A csoport: Portugália, Görögország, Spanyolország, Oroszország
B csoport: Franciaország, Anglia, Svájc, Horvátország
C csoport: Svédország, Bulgária, Dánia, Olaszország
D csoport: Csehország, Lettország, Németország, Hollandia

Sven-Göran Eriksson, az angol válogatott szövetségi kapitánya örömmel nyugtázta, hogy csapata a címvédõ Franciaország ellen vívja elsõ csoportmérkõzését a jövõ évi Európa-bajnokságon. 

"Azt hiszem, hogy a franciák elleni találkozó nagyon nagy mérkõzés lesz. Le tudjuk õket gyõzni, ha az elképzeléseim szerinti futballt mutatjuk be. Természetesen a francia együttes a csoport és az Eb egyik legnagyobb favoritja, és az újságírók, valamint a szakemberek közül is sokan úgy gondolják, hogy bejutnak a fináléba. Azonban mi is reménykedünk a saját továbbjutásunkban és a végsõ gyõzelemben. De a kontinensviadalon nincs könnyû ellenfél" - mondta a svéd szakember.

Otto Baric, a horvátok szövetségi kapitánya kijelentette, hogy nagyon nehéz csoportba került csapata. "A franciák a címvédõk, az angolok trónkövetelõk és a svájciak sem lebecsülendõk" - mondta Baric. A szakvezetõ szerint a horvát csapatnak saját kezében van a sorsa, s kulcsfontosságú lehet egy jó rajt a svájciak ellen. Baric elismerte: a franciák és az angolok esélyesebbek a továbbjutásra, mint saját együttese.

Érdemes lesz odafigyelni a német-holland párharcra is, a két õsi rivális presztízscsatája a D csoport legnagyobb csemegéjének ígérkezik. A hollandok 1974-ben világbajnoki döntõt veszítettek a németekkel szemben, majd a számukra aranyérmet hozó 1988-as kontinensviadalon - szintén Németországban - álltak bosszút a házigazdákon. Az 1990-es olaszországi vb-n lejátszott mérkõzésükön Frank Rijkaard leköpte Rudi Völlert: mind az FC Barcelona jelenlegi holland edzõjét, mind pedig a németek mostani szövetségi kapitányát kiállították.

"A szerencsénk ezen a sorsoláson elhagyott bennünket. Nálam egyébként a cseh válogatott a titkos favorit. Majd szép csendben legyõzik a hollandokat" - értékelt Günter Netzer, korábbi sokszoros válogatott német játékos, aki jelenleg televíziós kommentátorként dolgozik.

A portugálok 1999. október 12-én kapták meg a rendezés lehetõségét, többek között a magyar-osztrák pályázat elõtt. A 31 találkozót nyolc város tíz stadionjában bonyolítják le. A nyitómérkõzést június 12-én, a döntõt július 4-én játsszák.

Elõzõ

-   1
-   2

Következõ